Uzaicinājuma piedāvājuma iesniegšanai tirgus izpētei “TP-6 lietotāju pārslēgšana uz AS “Sadales tīkls” tīkliem”

1.pielikums

**Tehniskais uzdevums**

 **“TP-6 lietotāju pārslēgšana uz AS “Sadales tīkls” tīkliem”**

1. **Vispārīgi noteikumi**
	1. Darba apjoms:

|  |  |  |
| --- | --- | --- |
|  | *AS “Sadales tīkls” pieslēgums* | *VAS “Latvijas dzelzceļš” pieslēgums* |
| 1.1.1. | būvprojekta izstrāde | būvprojekta izstrāde |
| 1.1.2. | izstrādātā būvprojekta realizācijas autoruzraudzība | - |
| 1.1.3. | - | būvdarbi |
| 1.1.4. | - | Izpilddokumentācijas sagatavošana |

* 1. Darbus veikt atbilstoši Būvniecības likumam, Ministru kabineta noteikumiem Nr.500 “Vispārīgiem būvnoteikumi”, Nr. 253 “Atsevišķu inženierbūvju būvnoteikumi”, Latvijas Republikas būvnormatīviem un citiem Latvijas Republikā spēkā esošajiem normatīvajiem un tiesību aktiem.
1. **Projektēšanas noteikumi**
	1. Izstrādāt 2 (divus) atsevišķus būvprojektus VAS “Latvijas dzelzceļš” Elektrotehniskās pārvaldes esošas transformatoru apakšstacijas TP-6 (kadastra apzīmējums 01000182034005, Laktas iela 36, Rīga, LV-1013) lietotāju pārslēgšanai uz AS “Sadales tīkls” tīkliem:
		1. viens būvprojekts – KTA 10,5/0,42kV un 0.4kV elektroietaišu projektēšana (turpmāk - *AS “Sadales tīkls”* pieslēgums un
		2. otrais būvprojekts – Elektromontāžas darbi abonentu pārslēgšanai (turpmāk - *VAS “Latvijas dzelzceļš”* *pieslēgums*)
	2. Būvprojekti jāizstrādā uz topogrāfisko uzmērījumu plāna, saskaņā ar Ministru kabineta 2015.gada 30.jūnija noteikumiem Nr.334 “Noteikumi par Latvijas būvnormatīvu LBN 005-15 „Inženierizpētes noteikumi būvniecībā”, ar inženierkomunikācijām, t.sk. dzelzceļa, zemesgabalu kadastrālajām robežām, ielu sarkanajām līnijām un dzelzceļa zemes nodalījuma joslas robežām.
	3. Veicot topogrāfiskā plāna sastādīšanu, jānoskaidro un plānā jānorāda dzelzceļa infrastruktūras objekti, t.sk. visas dzelzceļa komunikācijas, kuru atrašanās vieta ir noskaidrojama un saskaņojama ar VAS “Latvijas dzelzceļš” (turpmāk - LDz) Elektrotehnisko pārvaldi.
	4. Būvprojektus jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus. Būvprojektos paredzēt:
		1. skaidrojošo aprakstu;
		2. būvprojekta ģenerālplānu atbilstošā vizuāli uztveramā mērogā (M 1:250; M 1:500; M 1:1000) uz topogrāfiskā plāna;
		3. būvniecības risinājumu;
		4. montāžas risinājumu;
		5. īsslēguma aprēķinu;
		6. iestatījumu aprēķinu;
		7. darbu organizācijas projektu ar objekta izbūvei nepieciešamo atslēgumu skaitu un katra atslēguma ilgumu;
		8. specifikāciju ar darbu apjomiem un materiāliem;
		9. zemes īpašnieku sarakstu, kurus būvorganizācijai ir jābrīdina pirms būvdarbu uzsākšanas;
		10. citiem grafiskiem vai teksta dokumentiem vai aprēķiniem, atbilstoši LR spēkā esošajiem likumiem un noteikumiem;
	5. Izstrādājot būvprojektus, visās dzelzceļa sliežu šķērsojuma vietās (ja tādas ir) jāsastāda “Dzelzceļa sliežu šķērsojuma vietas izvelēs akts”, kuru jāsaskaņo ar LDz Elektrotehniskas un Sliežu ceļu pārvaldes pārstāvjiem, organizējot komisiju.
	6. Elektrotīkla pārejām pār šķēršļiem un šķērsojumiem ar citām inženierkomunikācijām izstrādāt līniju trašu šķērsprofilus, atbilstošajā mērogā. Ja nepieciešams, būvprojektā paredzēt projektējamās elektrolīnijas trases garenprofilu.
	7. Veicot *AS “Sadales tīkls” pieslēguma* būvprojekta izstrādi, jāievēro 20.01.2022 AS “Sadales tīkls” Elektroietaišu ierīkošanas Tehniskās prasības Nr. 128967216 (turpmāk – ST tehniskās prasības) (1.pielikums) un AS “Sadales tīkls” pieslēguma skaidrojoša skici (2.pielikums).
	8. Veicot VAS *“Latvijas dzelzceļš” pieslēguma* būvprojekta izstrādi, jāievēro šādi noteikumi:

|  |  |  |  |  |
| --- | --- | --- | --- | --- |
| **Nr.** | **Pieslēdzamās elektroietaises atrašanas vieta, objekta nosaukums** | **Ievada aizsardzības aparāta nominālā strāva (A)** | **Spriegums (V)** | **Fāžu skaits** |
| 1. | Jauns AS “Sadales tīkls” pieslēgums, saskaņā ar ST tehniskajam prasībām Nr. 128967216 no 20.01.2022 | 100 | 230/400 | 3 |

* + 1. pieslēgšanas vieta – jauns AS “Sadales tīkls” pieslēgums, saskaņā ar ST tehniskajam prasībām Nr. 128967216 no 20.01.2022. Uzskaites sadalne UK3-1/100 (turpmāk ST sadalne) (3.pielikums).
		2. netālu no ST sadalnes pie zemes ar kadastra apzīmējuma Nr. 01000180029 ārējas robežas uzstādīt jaunu LDz Elektrotehniskās pārvaldes sadalni UK6-4/63-24-003 vai analoģisko sadalni. Sadalnes operatīvo apzīmējumu noteikt US-1;
		3. pie zemes ar kadastra apzīmējuma Nr. 01000180181 ārējas robežas uzstādīt jaunu LDz Elektrotehniskās pārvaldes sadalni UK6-4/63-22 vai analoģisko sadalni. Sadalnes operatīvo apzīmējumu noteikt US-2. No US-2 līdz ēkai ar kadastra apzīmējumu Nr. 01000182039003 (Laktas iela 46) ieguldīt 3xCU4x10 mm2 lietotāju kabeļlīnijas un pārslēgt esošos mājsaimniecības lietotājus;
		4. esošas kabeļu līnijas no TP-6 pārslēgt uz US-1, tas ir AXMK-4x240, AXMK 4x150 un AAB 3x35+16, uzstādot attiecīgas savienojuma uzmavas un līdz savienojuma vietām ieguldot attiecīga šķērsgriezuma kabeļlīniju posmus;
		5. no US-1 līdz ēkas ar kadastra apzīmējumu Nr. 01000182002020 (Laktas iela 24) esošai kabeļlīnijai no TP-6 ieguldīt AL4x35 mm2, uzstādot attiecīgu savienojuma uzmavu, vai arī pēc saskaņojuma ar zemes ar kadastra apzīmējumu Nr. 01000180089 īpašnieku ieguldīt jaunu sistēmas lietotāja kabeļlīniju līdz mājas ievadam;
		6. no US-1 līdz US-2 ieguldīt kabeļlīniju ar šķērsgriezumu ne mazāku par AL4x50 mm2;
		7. būvprojektā paredzēt L-1-14 līnijas demontāžu: visus koka balstus (10 gab.) kopā ar pastabiem un vadiem;
		8. visu iepriekš minētu sadalņu, kabeļu un to uzmavu izvietojums var mainīties atkarībā no projektēšanas situācijas. Sadalnes tipu, uzskaites daudzumu, kabeļa tipu un citu precizēt projektēšanas gaitā;
	1. Būvprojekta saskaņošana:
		1. būvprojektu dokumentāciju papīra dokumentu formā jāsaskaņo ar LDz Elektrotehnisko pārvaldi, ar LDz Sliežu ceļu pārvaldi, ar LDz Nekustamā īpašuma pārvaldi un galīgo saskaņošanu ar LDz veikt būvniecības informācijas sistēmā (turpmāk – BIS);
		2. būvprojekta dokumentāciju ar iesaistītajām institūcijām, inženiertīklu turētajiem, juridiskajām personām un ar trešajām personām, kuru tiesības tiek skartas jāsaskaņo Ministru kabineta noteikumu Nr. 253 “Atsevišķu inženierbūvju būvnoteikumi” noteiktajā kārtībā;
		3. *AS “Sadales tīkls” pieslēguma* būvprojekta dokumentāciju ar AS ”Sadales tīkls” jāsaskaņo ST tehniskās prasības noteiktajā kārtībā;
	2. Pilnā apjomā izstrādāto un saskaņoto būvprojektu iesniegt:
		1. *AS “Sadales tīkls” un VAS “Latvijas dzelzceļš”* *pieslēguma* būvprojektus LDz Elektrotehniskai pārvaldei - katra būvprojekta 1 (vienu) būvprojekta oriģināla eksemplāru papīra formā ar visiem oriģinālajiem saskaņojumiem, 1 (vienu) būvprojekta kopiju papīra formā, kā arī 1 (vienu) eksemplāru elektroniskā formā datu nesējā (CD vai zibatmiņā) ar PDF, DWG, XLS, utt.rīkiem lasāmos formātos ar ieskenētiem visiem saskaņojumiem un piezīmēm no saskaņotājiem;
		2. *AS “Sadales tīkls” pieslēguma* būvprojektuAS “Sadales tīkls” ST tehniskās prasības noteiktajā kārtībā.
	3. Kopā ar saskaņotu *VAS “Latvijas dzelzceļš”* *pieslēguma* būvprojektu iesniegt LDz Elektrotehniskai pārvaldei būvdarbu lokālās tāmes, kas sastādītas pamatojoties uz saskaņoto būvprojektu.
1. **Būvdarbi**
	1. Visus būvdarbus veikt atbilstoši saskaņotam *VAS “Latvijas dzelzceļš”* *pieslēguma* būvprojektam.
	2. Pirms darbu sākuma saņemt nepieciešamās atļaujas būvdarbu veikšanai.
	3. Pirms būvdarbu sākuma veikt esošo inženierkomunikāciju šurfēšanu.
	4. Būvdarbu veikšanas laikā nodrošināt dzelzceļa signalizācijas, sakaru un elektroapgādes kabeļu saglabāšanu, neradot traucējumus vilcienu kustībai un patērētāju elektroenerģijas padevei.
	5. Signalizācijas, centralizācijas, sakaru un elektroapgādes kabeļu aizsargjoslas tuvumā būvbedres rakšanu veikt, nepielietojot mehānismus.
	6. Būvdarbos izmantojamiem materiāliem un iekārtam ir jābūt sertificētiem atbilstoši Eiropas Savienības noteikumiem.
	7. Iekārtas demontāžu veikt rūpīgi, saglabājot to darbderīguma stāvoklī.
	8. Vecos L-1-14 līnijas demontētas koka balstus (10 gab.) kopā ar pastabiem un vadiem nodot LDz Elektrotehniskai pārvaldei, noformējot pieņemšanas-nodošanas aktu.
	9. Pēc būvdarbu pabeigšanas sakārtot un labiekārtot teritoriju.
2. **Autoruzraudzības noteikumi**
	1. Veikt autoruzraudzību izstrādātā *AS “Sadales tīkls” pieslēguma* būvprojekta realizācijas laikā, atbilstoši Ministru kabineta 19.08.2014. noteikumiem Nr.500 “Vispārīgie būvnoteikumi”, ST tehniskās prasībām un citiem saistītiem normatīvajiem aktiem.
3. **Izpilddokumentācijas sagatavošana**
	1. Pēc *VAS “Latvijas dzelzceļš”* *pieslēguma* būvdarbu pabeigšanas sagatavot izpilddokumentāciju:
		1. segto darbu akti;
		2. atbilstības sertifikāti un ražotāja tehniskā informācija visiem pielietotajiem materiāliem un izstrādājumiem, uzstādītajām iekārtām u.tml.;
		3. izpildshēmas;
		4. atzinumus par objekta gatavību pieņemšanai ekspluatācijā, komunikāciju ekspluatējošo organizāciju atzinumus;
		5. pašvaldībā iereģistrētos digitālos izpildmērījumus,
		6. citiem grafiskiem vai teksta dokumentiem vai aprēķiniem, atbilstoši LR spēkā esošajiem likumiem un noteikumiem.
	2. Pilnā apjomā izstrādātas izpilddokumentācijas 1 (vienu) oriģināla eksemplāru un 1 (vienas) izpilddokumentācijas kopijas jāiesniedz papīra formā, kā arī 1 (vienu) eksemplāru elektroniskā formā datu nesējā (CD vai zibatmiņā) ar PDF, DWG, XLS, utt.rīkiem lasāmos formātos LDz Elektrotehniskai pārvaldei.
4. **Citi noteikumi**
	1. Būvniecības lietas noformēšana BISā:
		1. *AS “Sadales tīkls” pieslēgums:*
			1. Sagatavot visu nepieciešamo dokumentāciju (būvniecības ieceres iesniegumi, būvprojektēšanas uzsākšanas dokumenti, projekti, projekta sastāva dokumenti, iesniegumi būvprojektēšanas stadijā, citi iesniegumi) būvniecības ieceres noformēšanai.
			2. Pieprasīt nepieciešamas tehniskās noteikumus.
			3. Saņemt atzīmi par projektēšanas nosacījumu izpildi
			4. Izstrādāta *AS “Sadales tīkls” pieslēguma* būvprojekta realizācijas laikā veikt nepieciešamas darbības autoruzraudzības kārtībā (būvdarbu žurnāla aizpildīšana, būvprojekta izmaiņu vai labojumu noformēšana, izpildīto būvdarbu atbilstību būvprojektam apstiprināšana u.t.t.).
		2. *VAS “Latvijas dzelzceļš”* *pieslēgums:*
			1. Sagatavot visu nepieciešamo dokumentāciju (būvniecības ieceres iesniegumi, būvprojektēšanas uzsākšanas dokumenti, projekti, projekta sastāva dokumenti, iesniegumi būvprojektēšanas stadijā, citi iesniegumi) būvniecības ieceres noformēšanai.
			2. Pieprasīt nepieciešamas tehniskās noteikumus, saskaņojumus un atzinumus;
			3. Saņemt atzīmi gan par projektēšanas nosacījumu izpildi, gan par būvdarbu uzsākšanas nosacījumu izpildi;
			4. Pēc būvdarbu pabeigšanas nodot objektu ekspluatācijā BIS noteiktajā kartībā.

Pielikumā: */tirgus izpētes ietvaros pielikumi tiek izsniegti pēc pieprasījuma/*

* 1.pielikums: “20.01.2022 AS “Sadales tīkls” Elektroietaišu ierīkošanas Tehniskās prasības Nr. 128967216”;
* 2.pielikums: “AS “Sadales tīkls” pieslēguma skaidrojoša skice”;
* 3.pielikums: “VAS “Latvijas dzelzceļš” pieslēguma skaidrojoša skice”.